CELEX: 62008CJ0390
Language: el
Date: 2009-05-14 00:00:00
Title: Απόφαση του Δικαστηρίου (έβδομο τμήμα) της 14ης Μαΐου  2009. # Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου. # Παράβαση κράτους μέλους - Περιβάλλον - Απόφαση 280/2004/ΕΚ - Εφαρμογή του πρωτοκόλλου του Κιότο - Εθνικά μέτρα για τον περιορισμό και/ή τη μείωση των εκπομπών αερίων που συμβάλλουν στο φαινόμενο του θερμοκηπίου - Παράλειψη διαβίβασης των απαιτουμένων πληροφοριών. # Υπόθεση C-390/08.

Απόφαση του Δικαστηρίου (έβδομο τμήμα) της 14ης Μαΐου 2009 –Επιτροπή κατά Λουξεμβούργου
      (Υπόθεση C‑390/08)
      «Παράβαση κράτους μέλους – Περιβάλλον – Απόφαση 280/2004/ΕΚ – Εφαρμογή του πρωτοκόλλου του Κιότο – Εθνικά μέτρα για τον περιορισμό και/ή τη μείωση των εκπομπών αερίων που συμβάλλουν στο φαινόμενο του θερμοκηπίου – Παράλειψη διαβίβασης των απαιτουμένων πληροφοριών»
      Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 9)
      Αντικείμενο
      
         
               Παράβαση κράτους μέλους – Παράλειψη εμπρόθεσμης διαβίβασης των πληροφοριών που προβλέπει το άρθρο 3, παράγραφος 2, της αποφάσεως
                  280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τον μηχανισμό παρακολούθησης των
                  εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κιότο (ΕΕ L
                  49, σ.1), σε συνδυασμό με τα άρθρα 8, 9, 10 και 11 της αποφάσεως 166/2005/ΕΚ της Επιτροπής, της 10ης Φεβρουαρίου 2005, για
                  θέσπιση των κανόνων εφαρμογής της αποφάσεως 280/2004/ΕΚ (ΕΕ L 55, σ. 57) – Πληροφορίες σχετικές με τις εθνικές προβλέψεις
                  όσον αφορά τις εκπομπές αερίων που συμβάλλουν στο φαινόμενο του θερμοκηπίου και με τα μέτρα που λαμβάνονται για τον περιορισμό
                  και/ή τη μείωση των εκπομπών αυτών
               
            Διατακτικό 
      Το Δικαστήριο αποφασίζει:
      1)         Το Μεγάλο Δουκάτο του Λουξεμβούργου, μη διαβιβάζοντας τις πληροφορίες που προβλέπει το άρθρο 3, παράγραφος 2, της αποφάσεως
         280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τον μηχανισμό παρακολούθησης των
         εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κιότο, σε συνδυασμό
         με τα άρθρα 8, 9, 10 και 11 της αποφάσεως 166/2005/ΕΚ της Επιτροπής, της 10ης Φεβρουαρίου 2005, για θέσπιση των κανόνων εφαρμογής
         της αποφάσεως 280/2004, παρέβη τις υποχρεώσεις που υπέχει από τις εν λόγω διατάξεις.
      
      2)         Καταδικάζει το Μεγάλο Δουκάτο του Λουξεμβούργου στα δικαστικά έξοδα.